ტენდის უღელტეხილი
ტენდის უღელტეხილი (ფრანგ. Col de Tende; იტალ. Colle di Tenda; ტენდა) — უღელტეხილი ზღვისპირა ალპებში. მდებარეობს საფრანგეთისა და იტალიის საზღვარზე. სიმაღლე 1870 მ. ზღვისპირა ალპებს ჰყოფს ლიგურიის ალპებისაგან. უღელტეხილის გავლით გაყვანილია სარკინიგზო (1898 წ.) და საავტომობილო (1882 წ.) გვირაბები, რომელთაგან უკანასკნელი წარმოადგენს ერთ-ერთ უძველეს, 3,2 კმ-იანი სიგრძის გვირაბს.